"Tennessee" geroago Pazifikoko erdialdera bidali zuten Gilbert eta Marshall uharteetako kanpainan parte hartzeko, azaroan Tarawako gudarekin hasita. Kwajalein eta Eniwetokeko gudak
1944ko hasieran, Californiako obrak bukatu ziren. "California" itsas probak egiten ari zen bitartean, "Tennessee"k "Cartwheel" operazioaren azken faseetan parte hartu zuen, Kavieng bonbardatuz. 1944ko erdialdean, Mariana eta Palau uharteetako kanpainarako garaiz prest zegoen "California", eta bi itsasontziek Saipan, Tinian eta Guamen japoniarren posizioak bonbardatu zituzten. Bi itsasontziek Peleliu-ko kanpainako azken helburura zihoazela talka egin zuten, eta horrek "California" Peleliuko gudan parte hartzea eragotzi zuen, nahiz eta "Tennessee" akzioan jarraitu. Tinian uhartean izan ziren borroketan, "Tennessee" japoniar artilleriak jo zuen eta apur bat kaltetuta geratu zen.